
ANUNȚ

Muzeul Maramureșan, cu sediul în Sighetu Marmației, Str. Piața Libertății, nr. 16, jud. Maramureș, organizează concurs pentru ocuparea unei funcții contractual vacante în conformitate cu prevederile H.G. nr. 1336/28.10.2022, respectiv ale Legii nr. 141/2025 după cum urmează:

DENUMIREA POSTULUI: Muzeograf II (Muzeul Satului Maramureșean)
NUMĂRUL POSTURILOR: 1 post vacant
NIVELUL POSTULUI: funcție de execuție
SERVICIUL: Muzeografie-Patrimoniu-Expoziții
DURATA TIMPULUI DE LUCRU: 8 ore pe zi; 40 de ore pe săptămână
PERIOADA: nedeterminată
TIPUL PROBELOR: probă scrisă, interviu

FIȘA POSTULUI - SARCINI DE SERVICIU:

ATRIBUŢIILE POSTULUI

ACTIVITATEA DE CERCETARE ȘI DOCUMENTARE
· Realizează documentarea istorică și etnografică a gospodăriilor, locuințelor, anexelor și instalațiilor tehnice tradiționale repartizate.
· Întocmește și actualizează dosare documentare cu informații privind proveniența, funcționalitatea, organizarea spațiului și particularitățile constructive.
· Participă la cercetări de teren, interviuri și documentări fotografice aprobate în planul departamentului/serviciului.
· Colectează și sistematizează mărturii orale, fotografii și informații bibliografice privind viața cotidiană și ocupațiile tradiționale.
· Pregătește materiale documentare pentru activități expoziționale, educaționale și de popularizare; contribuie la articole și comunicări potrivit planului anual.
· Valorifică activitatea de cercetare prin redactare și publicare de studii, articole (cel puțin 1/an) şi participări la sesiuni şi comunicări științifice (cel puțin 1/an).
· Documentare științifică în vederea perfecționării continue și/sau în vederea întocmirii unei expoziții etc..
· Asigură coordonarea științifică în Muzeul Satului a practicii de specialitate pentru elevii din liceele din Sighetu Marmației, cu specializări pe turism. 
· Asigură ghidaj științific de specialitate la cerere pentru vizitatorii Muzeului Satului Maramureșean „Mihai Dăncuș”.
· Oferă consultanță de specialitate privind diverse aspecte științifice legate de patrimoniul material / imaterial specific zonei etnografice Maramureș. 
Obiective individuale urmărite în evaluarea anuală (20% din timp. Termen de realizare: ianuarie - decembrie)
· Documentarea istorică și etnografică a minimum 2 obiective de patrimoniu anual și întocmirea/actualizarea dosarelor documentare aferente.
· Participarea la minimum 2 activități de cercetare de teren și sistematizarea informațiilor colectate.
· Redactarea și publicarea a minimum 1 articol sau studiu de specialitate anual;
· Participarea la minimum 1 sesiune de comunicări științifice anual.
· Actualizarea bazei de date digitale și valorificarea rezultatelor cercetării în activități expoziționale și educaționale.
· Asigurarea ghidajelor de specialitate, a consultanței științifice și a coordonării practicii elevilor, conform solicitărilor.
· Respectarea termenelor, a metodologiei de cercetare și a cerințelor de calitate a documentației științifice.
 

ACTIVITATEA EXPOZIȚIONALĂ
· Participă la actualizarea amenajărilor interioare tradiționale, pe baza tematicilor și documentației aprobate.
· Documentează funcționalitatea și amplasarea tradițională a mobilierului, textilelor și obiectelor gospodărești.
· Semnalează neconcordanțe între amenajările existente și documentația de specialitate.
· Redactează propuneri de etichete, texte explicative, fișe de prezentare și conținut pentru coduri QR sau alte mijloace de interpretare.
· Participă la pregătirea expozițiilor temporare, prezentărilor tematice și evenimentelor culturale aprobate.
· Propune, organizează și implementează cel puțin o expoziție temporară anual;
· Întocmește dosarul de expoziție în colaborare cu conservatorii.
· Participă la redactarea materialelor şi textelor de specialitate pentru mediatizarea expoziţiilor permanente sau temporare.
· Execută proiecte de afiş sau reclamă pentru diferitele expoziţii, după caz.
· Colaborează cu conservatorii şi restauratorii la analiza stării de conservare şi condițiile de întreținere ale patrimoniului muzeal expus în expozițiile permanente şi temporare. 
Obiective individuale urmărite în evaluarea anuală (20% din timp. Termen de realizare: ianuarie - decembrie)
· Corectitudinea, rigurozitatea documentației aferente expoziției. 
· Creativitatea proiectului expozițional (tematica, documentația grafică corectă și expresivă, forma de expunere originală, butaforie inedită).
· Întocmirea documentației aferente expozițiilor itinerante (contracte, asigurări).
· Elaborarea a minimum 5 materiale de interpretare și prezentare a patrimoniului (etichete, texte explicative, fișe, conținut QR etc.).
· Colaborări interinstituționale.
· Organizarea a minim o expoziție temporară – tematica, selecția obiectelor în colaborare cu conservatorii, planul expozițional, etichetare, texte de sală, promovare.
· Impactul, asupra beneficiarului expoziției, măsurat prin numărul de vizitatori și vizualizări pe pagina de Facebook a instituției.


ACTIVITATEA DE EVIDENŢĂ, ÎMBOGĂȚIRE ŞI PROTEJARE A PATRIMONIULUI
· Întocmește și actualizează fișe analitice de evidență pentru bunurile culturale repartizate, conform normelor aplicabile – cel puțin 50 de fișe anual.
· Verifică datele descriptive ale obiectelor expuse și semnalează neconcordanțele identificate.
· Participă la inventarierea și verificarea bunurilor culturale în condițiile stabilite de conducere.
· Realizează documentarea fotografică periodică a construcțiilor și amenajărilor repartizate.
· Efectuează observații vizuale asupra stării aparente a obiectivelor, urmărind deteriorări vizibile ale învelitorilor, tencuielilor, lemnului sau urme de infiltrații și deformări.
· Consemnează observațiile în fișe de monitorizare și informează prompt șeful de serviciu și specialiștii competenți despre situațiile constatate.
· Actualizează documentația descriptivă și fotografică după intervenții, pe baza documentelor puse la dispoziție.
· Completează evidențele digitale și organizează arhiva documentară aferentă obiectivelor repartizate.
· Nu efectuează expertize tehnice, diagnosticări de conservare, intervenții de restaurare ori manipulări neautorizate.
· Se preocupă de îmbogățirea patrimoniului muzeal având responsabilitatea de identificare, selecționare şi achiziționare de obiecte muzeale;
· Întocmeşte referate de specialitate pentru obiectele oferite muzeului spre achiziţionare;
· Participă la comisiile de recepție, evaluare şi inventariere a patrimoniului.
Obiective individuale urmărite în evaluarea anuală (40% din timp.  Termen de realizare: ianuarie - decembrie)
· Minimum 50 fișe noi sau actualizate anual, validate potrivit procedurilor.
· Trimestrial, pentru fiecare obiectiv repartizat; fișe datate și transmise.
· Arhivarea documentară la minimum 5 obiective anual; arhivă digitală organizată.


ACTIVITATEA DE COMUNICARE ȘI VALORIFICARE CĂTRE PUBLICUL LARG
· Pregătește și susține activități educaționale privind gospodăria tradițională, arhitectura vernaculară și viața cotidiană.
· Elaborează fișe de lucru, jocuri educative, chestionare și materiale interactive pentru categorii diferite de public.
· Realizează prezentări și ghidaje tematice pentru grupurile repartizate.
· Participă la programele „Școala Altfel”, „Săptămâna Verde” și la alte programe aprobate.
· Centralizează observațiile vizitatorilor și formulează propuneri pentru îmbunătățirea prezentării patrimoniului.
· Furnizează texte și fotografii documentate pentru comunicarea publică prin canalele oficiale ale instituției.
· Participă la demonstrații și întâlniri cu meșteri tradiționali, facilitând prezentarea informațiilor către public.
Obiective individuale urmărite în evaluarea anuală (20% din timp.  Termen de realizare: ianuarie - decembrie)
· Organizarea și susținerea a minimum 2 activități educaționale tematice/an.
· Elaborarea a minimum 2 materiale educaționale și interactive/an, adaptate diferitelor categorii de public.
· Participarea la minimum 2 activități/an în cadrul programelor „Școala Altfel”, „Săptămâna Verde” sau al altor programe educaționale aprobate.
· Realizarea a minimum 6 prezentări sau ghidaje tematice/an pentru grupurile de vizitatori.
· Elaborarea a minimum 4 materiale de informare și promovare/an (texte, fotografii documentate, prezentări).
· Participarea la demonstrațiile sau întâlnirile cu meșteri.
· Centralizarea observațiilor vizitatorilor și formularea a minimum 2 propuneri/an pentru îmbunătățirea activităților educaționale și a prezentării patrimoniului.
· Impactul asupra conținutului promovării online a patrimoniului, măsurat prin numărul de vizitatori și vizualizări pe pagina de Facebook a instituției.
ALTE SARCINI AFERENTE POSTULUI:
· Întocmește și înaintează lunar raportul de activitate șefului de secție.
· Respectă procedurile privind accesul, securitatea, conservarea preventivă și circulația bunurilor culturale.
· Colaborează cu personalul de conservare, restaurare, supraveghere și întreținere fără a substitui atribuțiile acestuia.
· Participă la instruiri și perfecționări profesionale; respectă Regulamentul intern, ROF, normele SSM/PSI și confidențialitatea informațiilor de serviciu.
· Îndeplinește alte sarcini dispuse de superiorii ierarhici, compatibile cu funcția și competențele profesionale.


SFERA RELAŢIONALĂ A TITULARULUI POSTULUI
1. Sfera relaţională internă:
a) Relaţii ierarhice: subordonat faţă de: șeful de secție, managerul instituției
- Răspunde la solicitări specifice ale şefului de secţie şi managerului instituţiei care decurg din specialitate postului.
- Respectă structura, calitatea și circuitul documentelor interne, precum și termenele de depunere.
- Respectă normele și prevederile din Regulamentul intern, a Codului de conduită și a Regulamentului de Organizare și Funcționare al Muzeului Maramureșan.
b) Relaţii funcţionale: stabileşte relaţii profesionale cu personalul muzeului din celelalte secţii şi compartimente.

2. Sfera relaţională externă:
a) Cu autorităţi şi instituţii publice:
- propune relaţii de colaborare cu specialiştii în domeniu din ţară; 
- propune relaţii de colaborare cu instituţii din acelaşi domeniu de activitate din țară. 

b) Cu organizaţii internaţionale:
- propune relaţii de colaborare cu specialiştii în domeniu din străinătate;
- propune relaţii de colaborare cu instituţii din acelaşi domeniu de activitate din străinătate.
c) Cu persoane juridice private:
- propune relaţii cu agenţi economici privaţi şi structuri asociative pentru susţinerea activităţilor derulate la nivelul compartimentului.

Condiţiile generale de participare sunt cele prevăzute de art. 15 la H.G. nr. 1336/ 28.10.2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice.
Pentru a ocupa un post contractual vacant candidaţii trebuie să îndeplinească următoarele condiţii generale, conform art. 15 al Regulamentului-cadru aprobat prin Hotărârea Guvernului nr. 1336/ 28.10.2022:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

Condiţiile specifice necesare în vederea participării la concurs şi a ocupării funcţiei contractuale stabilite pe baza atribuțiilor corespunzătoare postului sunt:
1. Studii de specialitate: studii superioare absolvite cu diplomă de licenţă în domeniul fundamental Științe umaniste (Filologie, Istorie, Studii culturale, Arhitectură și urbanism) sau domeniul de studii universitare de licență Geografie.
2. Vechime în specialitatea studiilor: minim 1 an experienţă în specialitatea studiilor.
3. Perfecţionări (specializări) - reprezintă un avantaj: studii, stagii, proiecte în domeniul cultural, vizual, comunicare, marketing cultural, realizarea de expoziţii, 
4. Cunoştinţe de operare/programare pe calculator (necesitate şi nivel): Cunoştinţe de utilizare PC, redactare documente, evidență digitală și documentare fotografică (pachetul Microsoft Office; programe de editare foto-video)
5. Limbi străine (necesitate şi nivel) cunoscute: engleză
6. Abilităţi, calităţi şi aptitudini necesare: 
Abilităţi necesare:
· gândire analitică şi conceptuală;
· lucrul sub presiunea timpului şi în condiţii de stres;
· folosire eficientă a resurselor la dispoziţie;
· flexibilitate în gândire şi în relaţiile cu publicul;
· abilități de comunicare orală;
· capacitate de lucru în echipă;
· adaptabilitate.
Aptitudini necesare: conduită profesională, spirit organizatoric și disciplină în muncă, autoperfecționare
7. Cerinţe specifice: 
1. în domeniul legislației - însușirea, înţelegerea şi aplicarea corectă şi în mod consecvent a tuturor legilor, ordonanţelor, normelor care guvernează activitatea instituţiilor muzeale;              
1. în domeniul muzeologiei - să posede cunoştinţe teoretice şi practice referitoare la specificul activităţilor muzeale, la gestionarea, evidenţa, conservarea preventivă, securitatea şi circulaţia obiectelor din patrimoniu, precum şi în ceea ce priveşte valorificarea acestora; 
1. în domeniul cercetării științifice - să dovedească aptitudini, rigoare şi probitate științifică, să îşi orienteze cercetările spre priorităţile ştiinţifice ale muzeului, spre cele locale sau naţionale, să elaboreze articole, studii, cataloage şi repertorii precum şi să organizeze expoziţii tematice; 
1. în domeniul protecţiei patrimoniului - să îşi însuşească atribuţiile, răspunderile materiale şi penale, să aplice conceptul modern de conservare preventivă, să preîntâmpine degradarea, distrugerea, furturile şi orice alte situaţii care ar putea pune în pericol patrimoniul; 
1. în domeniul activităţilor educative - să cunoască şi să aplice principiile moderne de practică educaţională specifică muzeelor, să elaboreze proiecte, tematici să organizeze programe complexe şi diverse care să promoveze cele mai diverse forme şi module de educaţie, muzeul devenind astfel un important centru educativ; 
1. în domeniul relaţiilor publice - să creeze şi să mediatizeze evenimente de interes cultural, să cunoască opiniile publicului în legătură cu activităţile muzeului, să colaboreze cu mass-media, să ştie să elaboreze şi să interpreteze chestionare de opinie ș. a.; 
1. în domeniul autoevaluării - este obligat să aibă o imagine obiectivă asupra propriilor realizări sau eşecuri, să elaboreze strategii corecte pentru îmbunătăţirea performanţelor sale profesionale. 
1. disponibilitate la program prelungit în anumite condiţii: participarea la evenimente şi activităţi educative/culturale ale muzeului.

Pentru înscrierea la concurs candidații vor depune un dosar care va conține următoarele documente:
a) formular de înscriere la concurs, conform modelului prevăzut la anexa nr. 2;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
h) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i) curriculum vitae, model comun european.



CALENDARUL DE DESFĂȘURARE A CONCURSULUI ce va fi organizat la sediul Muzeului Maramureșan (proba scrisă, interviul), Str. Piața Libertății nr. 16.

	Nr. crt.
	Activităţi
	Data și ora

	1.
	Publicarea anunțului 
	16.11.2026

	2.
	Data limită de depunere a dosarelor de     participare la concurs la adresa:
Muzeul Maramureșan cu sediul în Str. Piața Libertății, nr. 16, jud. Maramureș
	02.12.2026, ora 14.00

	3.
	Selecţia dosarelor de către membrii comisiei de concurs
	04.12.2026, ora 12.00

	4.
	Afişarea rezultatelor selecţiei dosarelor
	07.12.2026, ora 12.00

	5.
	Depunerea contestaţiilor privind rezultatele selecţiei  dosarelor
	08.12.2026, ora 12.00

	6.
	Afişarea rezultatului soluţionării contestaţiilor
	09.12.2026, ora 12.00

	7.
	Susţinerea probei scrise
	10.12.2026, ora 10.00

	8.
	Afişarea rezultatului probei scrise
	10.12.2026, ora 15.00

	9.
	Depunerea contestaţiilor privind rezultatele probei scrise 
	11.12.2026, ora 15.00

	10.
	Afişarea rezultatului soluţionării contestaţiilor
	14.12.2026, ora 15.00

	11.
	Susţinerea interviului
	15.12.2026, ora 10.00

	12.
	Comunicarea rezultatelor după susţinerea interviului
	15.12.2026, ora 15.00

	13.
	Depunerea contestaţiilor privind rezultatul interviului
	16.12.2026, ora 15.00

	14.
	Afişarea rezultatului soluţionării contestaţiilor
	17.12.2026, ora 15.00

	15.
	Afişarea rezultatului final al concursului
	17.12.2026, ora 16.00



BIBLIOGRAFIA
la concursul organizat în vederea ocupării postului vacant de muzeograf II:

Legislație: 
1. Legea nr. 182/2000 privind protejarea patrimoniului cultural naţional mobil (republicată), Capitolele I-V
https://legislatiejustro/Public/DetaliiDocument/24761 
2. Legea muzeelor şi colecţiilor 311 / 2003. https://legislatiejustro/Public/DetaliiDocument/45161 
3. Hotărârea nr. 1.546 din 18 decembrie 2003 pentru aprobarea Normelor de conservare şi restaurare a bunurilor culturale mobile clasate https://legislatiejust.ro/Public/DetaliiDocumentAfis/49313 
4. ICOM Code of Ethics for Museums, International Council of Museums, 2017. https://icom.museum/wp-content/uploads/2018/07/1COM-code-En-web.pdf
5. Regulamentul de Organizare și Funcționare al Muzeului Maramureșan
https://muzeulmaramuresan.ro/rof/

Studii de specialitate:

1. Bazele muzeologiei, suport de curs, 2019, p. 53-57, https://www.culturadata.ro/wpcontent/uploads/2019/10/Bazel e-muzeologiei-suport-de-curs-modulul-1 .pdf
2. Diana Timmer, „Tipuri de învăţare, educaţia la muzeu", în Management Muzeal şi Educaţie Muzeală în România, Asociaţia muzeelor din Olanda, Amsterdam, 2010, p. 58- 69. https://biblioteca-digitala.ro/reviste/carte/Museum-management-in-romania.pdf
3. Florin Nechita, Comunicarea de marketing a muzeelor în era digitală, Presa Universitară Clujeană, 2020, p. 136-159. https://www.researchgate.net/publication/348447943_Comunicarea_de_marketing_a_mu zeelor_in_era_digitala
4. Kotler, Neil; Kotler, Philip, 2000, Can museums be all things to all people Missions, goals, and marketing's role, in Muscum Management and Curatorship, 18 (3), pp. 271 — 287.
https://www.academia.edu/ 1183358/Can_museums_be_all_things_to_all_people_Missio  rtş_goals_and_marketings_role 

TEMATICA 
· muzeul și funcțiile sale
· ocrotirea patrimoniului mobil în România
· comunicare cu publicul muzeului

Informații suplimentare se pot obține la numărul de telefon 0262311521, la adresa de e-mail: muzeulmaramuresului@yahoo.com și pe website: muzeulmaramuresan.ro, persoană de contact: Bîrta Mara, având funcția arhivar.

Manager, 
dr. Barz Mirela Ana

